(VII. Aprilis M. CCC. XCIX.) Reportata per dominos decanum et thesaurarium supplicatione et requisitione potentis domine, domine comitisse Nivernensis, per religiosum fratrem Martinum Porée, ordinis Fratrum-Predicatorum de conventu Senonensi, domini comitis Nivernensis confessorem, facta. Et habita super hoc deliberatione, capitulum sibi concessit, et in capitulo tradidit, et per dominos decanum et Laurentium Moronis transmissit dicte domine comitisse unam parvam peciam chlamydis S. Martini. Mercurii XXI aprilis MCCCCLXXX: prolocutum fuit de ordine habendo in processione proximo die sabbati facienda, ob reverentiam Translationis corporis beati Theobaldi, dicta die, a loco et capella de Bello-Monte, alias S. Thiebaut-des-Bois in parochia de Chevannis, Autissiodorensis diocesis, ad monasterium S. Germani Autissiod. dicta die facienda. Sabbato XXIIII: facta est translatio corporis S. Theobaldi. Jovis X maii MCCCCIII: propter honorem et reverentiam beati Germani Autissiodorensis confessoris, et ob magnam affectionem quam habere dicitur ad ipsum beatissimum Germanum, venerabilis vir dominus Guillelmus de Gaugiaco, decanus ecclesie collegiate S. Germani Autissiodor. Parisiensis, propterque plura grata servitia que idem dominus Guillelmus decanus pluries impendit, et de die in diem impendere non definit capitulo, eidem domino decano generose concessit unam modicam partem tunice dicti beatissimi Germani mittendam eidem domino decano, Parisius, per magistrum Johannem Piqueronis; quam petiam scindere jusserunt per dominum decanum, vocatis secum et presentibus quatuor vel quinque de dominis canonicis, et me notario et testibus. Mercurii VIII maii MCCCCIX: dominus Stephanus Bisontii supplicavit quatenus capitulum sibi velit annuere generose quod habeat modicam particulam chlamydis S. Martini ut dare possit et honorare ecclesiam S. Martini in qua baptizatus fuit. Quod fuit sibi concessum, et ipse obtulit ecclesie libere unam marcham argenti. [Certificat] Sabbato XXIX Augusti MCCCCXI: fuit ordinatum quod fiat crastina die processio generalis pro pace ad S. Germanum, et deferatur mantellus S. Martini, et in regressu missa in capella B. Marie.